text: Aberchán cessa els consellers del GIL i torna al PSOE la representació
  16 maig 2021 10:20
  Gil diu que el President l'ha traït perquè Arenas i Almunia li han promès suport
  El president de Melilla, Mustafá Aberchán (CpM) va publicar ahir migdia el decret de cessament dels sis membres del GIL en l'Executiu melillenc: el vicepresident, Cris Lozano; el conseller d'Obres Públiques, David Lucia; el conseller de Cultura, José María Benítez Melul; el viceconseller d'Obres Públiques, Ignacio Ríos; la viceconsellera de Turisme i Transport, María del Carmen García Miranda; i el viceconseller de Celebracions i Esport, Francisco Martínez Padín.
  Posteriorment, la primera reacció del GIl va ser la d'anunciar que farà «tot el possible» per presentar una moció de censura contra el president de la Ciutat Autònoma de Melilla, Mustafá Aberchán (CpM), pel que iniciarà contactes amb els partits localistes Unió del Poble Melillenc (UPM) i Partit Independent de Melilla (PIM), després de descartar la possibilitat d'acords amb els partits estatals PP i PSOE i haver estat «rebutjats» per CpM.
  El líder del GIL a Melilla, Cris Lozano, va assegurar que la decisió d'Aberchán és una «agressió al poble de Melilla» amb la qual el líder de CpM se suma, no només a la «postura antidemocràtica» de PP i PSOE, sinó també a la «conspiració estatal» contra el GIL.
  Lozano, acompanyat del portaveu del GIL a l'Assemblea, José María Martínez Belul, va acusar Aberchán d'haver-se «doblegat i sotmès» al discurs polític dels partits a Madrid per trencar la coalició de govern. El GIL podria aconseguir els 13 diputats que donen la majoria absoluta a l'Assemblea de Melilla si suma els seus set escons al suport dels tres diputats d'UPM i els tres diputats del PIM.
  Demanen la dimissió d'Aberchán
  Si després de jurar el càrrec, el diputat socialista Javier de Pro va prendre la paraula per assegurar que el «primer objectiu» de la representació del PSOE a l'Assemblea és aconseguir un govern «estable i democràtic» a la Ciutat Autònoma de Melilla, per la qual cosa va apostar per un govern de «concentració» de totes les forces democràtiques on ningú no adopti «postures intransigents», en acabar el ple, PP, UPM y PIM varen acordar donar termini fins dilluns dematí perquè Aberchán dimiteixi com a president de Melilla "per no tenir una posició predominant en futures negociacions. Si no és així, presentaran una moció de censura per a la qual reclamen el suport del PSOE, qui encara que no considera imprescindible la dimissió d'Aberchán ho consultarà amb l'executiva federal a Madrid, segons el responsable de la Gestora del PSOE, Rafael Villuendas.